Referat fra FAU møte 12. januar 2022 F21

**REFERAT FAU-MØTE 12.01.2022 - kl. 18:00.**

Tilstede: Torgeir Kristiansen, Nathalie Rysstad

8a: Kairi Spersøy, 8B: Siv Skogland, 8C: 8D:

9A: Rune Nordal, 9B: 9C: 9D: Lisa Kirkengen,

10A: Hans Kristian Stavem, 10B: 10C: Khadija Ichoutene, 10D:

Rektor: Mari Indregard, assisterende rektor: Margareth L. Tomren

**Sak1**

Informasjon fra rektor:

* Korona situasjonen:

Ungdomsskolen er på gult nivå, og elevene er i all hovedsak flinke til å følge retningslinjene med ikke å oppholde seg med elever på tvers av klassene. Sosiale arenaer av avstengt, og det er naturlig nok et stort ønske å komme tilbake til normal hverdag. Fotballturneringen (F21-ligaen) er utsatt, bordtennisbord er satt bort og miljøarbeiderrommet er stengt som noen eksempler.   
Et tiltak for å kompensere for dette har vært å kjøpe inn en spillkasse til hver klasse.

Vinterball i januar blir ikke gjennomført, forhåpentligvis vil man kunne få til en sommerfest?

Det er fremdeles et stort press på undervisningsressurser, da ansatte er i karantene eller syke. Det er etablert en 40% stilling som vikarinnkaller. 8. trinn prioriteres når det gjelder å finne best egnede vikarer.   
Digital undervisning ble tatt godt imot før jul, både fra lærere og elever/foresatte. Mange var redde for å bli smittet til jul

* Skolen vil prioritere 10. trinn og forberedelser til avgangseksamen. Det er ikke mulig med leksehjelp i disse koronatider, men det vil bli satt opp ekstratilbud i vinterferien med kurs i matematikk og engelsk.
* I sammenheng med befolkningsveksten i vår del av byen, ønsket utdanningsetaten at det ble opprettet en 5. parallellklasse i 8. trinn til høsten og at man i løpet av de neste årene økte tilsvarende i 9. og 10. trinn. En befaring på skolen synliggjorde at dette ikke var mulig å gjennomføre grunnet plassutfordringer. Konsekvensen blir at man heller definerer Bryn, Hasle og Brynseng som avgivende skoler til F21. Elever fra Vålerenga og Kampen skole vil ikke få plass på F21 men skal gå på Jordal. Dette var ellers en sak for driftsstyret som følger opp dette.
* Skolen er i ferd med å utarbeide oppdatert strategisk plan. Et trygt og godt skolemiljø er i fokus, og man ønsker å lage et årshjul med aktiviteter for å sikre dette gjennom 8. og 9. klasse. Dette er tiltak som møter tilbakemeldinger man har fått etter elevundersøkelser. Der er også vurderingspraksis definert som et forbedringspunkt.

**Sak 2**

Skolemiljøutvalget (SMU)

* Skolen mangler fremdeles en foreldre-representant til SMU. Lisa Kirkengen sa seg villig til å stille på SMU-møtene fram til sommeren.

**Sak 3**

Informasjon fra driftsstyret

* Torgeir Kristiansen informerer om møtet i driftsstyret. Budsjett er godkjent og det er god økonomisk kontroll ved skolen. Referat kan leses når det blir lagt ut.

**Sak 4**

Informasjon fra Oslo Kommunalt Foreldreutvalg (KFU)

* Arbeidet og innsikten man deler i nyetablerte skolegruppen virker litt mindre relevant når man sitter sammen med skoler spredt utover hele byen, og er på helt andre kanter av byen, eksempelvis Ullern. Tidligere satt man i grupper med representanter som kom fra samme geografiske område, men dette ville Utdanningsetaten gå bort fra. Må vurdere ny sammensetning av grupper.  
  Man venter en redegjørelse fra UDE og levering av årsrapport. Årsmøte i april.

**Eventuelt**

* Lisa ber om at vedtak om skoletur fra driftsstyret spesifiseres og tydeliggjøres på noen punkter før det sendes til lærere og elever/foresatte. Vedtaksteksten har rom for en del tolkning og bruk av skjønn, og det er bra hvis FAU kan si noe om retningslinjer og at utenlandstur ikke er utelukket (dette er ikke nevnt i teksten).   
  Kairi påpekte at det er viktig at dette kan tas opp så raskt som mulig i foreldremøter i klassene, da noen klasser allerede har samlet inn en del penger.
* Torgeir tok opp at det nå ikke brukes karakterer på prøver i 1. termin, men at lærerne skal gi vurderinger basert på måloppnåelse. Det ble diskutert litt hvordan dette vil slå ut. Med bakgrunn i at også rektor informerte om vurderingspraksis som et forbedringspunkt for skolen, ønsker FAU å jobbe videre med dette temaet.   
    
  Forslag om at vi tar opp dette med skoleledelsen i neste FAU-møte og får en nærmere redegjørelse.